*Príloha B*

*N Á V R H*

**RÁMCOVÁ ZMLUVA  č. ............**

**na poskytnutie služieb uzatvorená podľa § 269 ods.2 a  Obchodného zákonníka**

## I.

##  ZMLUVNÉ STRANY

**1.1 Objednávateľ:**

 **Správa kultúrnych a športových zariadení mesta Trnava,**

 Hlavná 17, Trnava,

 v zastúpení riaditeľom Ing. Martinom Turčanom,

 IČO: 00598135,

 DIČ: 2021190963,

 IČ DPH: SK 2021190963,

 bankové spojenie: VÚB, pobočka Trnava,

 IBAN: SK07 0200 0000 0000 0633 4212,

 SWIFT: SUBASKBX

 Kontaktné osoby: Mgr. Anna Kučerová

 tel. č.: 033/3236437

 fax č.: 033/5936241

 e-mail: anna.kucerova@skasz.trnava.sk

 (ďalej len objednávateľ)

**1.2 Poskytovateľ:**

**......................................................................................................................................,**

(presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie)

v zastúpení ........................................................................,

IČO: ........................,

DIČ: ........................,

IČ DPH: ........................,

bankové spojenie: .................................................,

IBAN: .................................................,

SWIFT: ..............................,

č. tel.: ................................,

e-mail: .................................,

 *(Zápis v Obchodnom registri Okresného súdu ................., oddiel .........., vložka č. .......*

 *alebo* zápis *v Živnostenskom registri......................., sp.č. ......................, reg. č..........,)*

 (ďalej len poskytovateľ)

 Podkladom pre vypracovanie tejto rámcovej zmluvy je výzva na predloženie cenovej ponuky zo dňa 26.11.2018 a ponuka poskytovateľa zo dňa ...................

**II.**

## PREDMET ZMLUVY

2.1 Predmetom zmluvy je záväzok poskytovateľa poskytovať v lehote trvania zmluvy tlačiarenské služby pre zhotovenie propagačných materiálov v dohodnutej kvalite a termíne a záväzok objednávateľa za služby poskytnuté na základe čiastkových objednávok zaplatiť dohodnutú cenu.

2.2 Špecifikácia požadovaných služieb a dodávok propagačných materiálov je uvedená v prílohe č. 1 tejto zmluvy: Tlačiarenské služby – r. 2019.

## III.

##  CENA A  PLATOBNÉ PODMIENKY

3.1 Jednotkové zmluvné ceny uvedené v prílohe č. 1 tejto zmluvy získané  vyhodnotením ponúk elektronickou aukciou sú pre zhotoviteľa záväzné.

3.2 Zmluvné strany sa dohodli, že celková zmluvná cena vznikne ako suma cien čiastkových plnení, t. z. suma cien skutočne poskytnutých tlačiarenských služieb v lehote trvania zmluvy a neprekročí finančný limit 14. 999 eur bez DPH, slovom pätnásťtisíc eur bez DPH.

3.3 Uvedené jednotkové ceny zahŕňajú všetky náklady súvisiace s dodaním predmetu zmluvy, vrátene nákladov na dopravu.

3.4 Zhotoviteľovi vznikne právo vystaviť čiastkovú faktúru po dodaní a prevzatí propagačných materiálov na mieste určenia v rozsahu špecifikovanom samostatnou čiastkovou objednávkou. Poskytnutie služieb vo fakturovanom rozsahu potvrdí zástupca objednávateľa svojím podpisom.

3.5 Platba za čiastkové faktúry bude realizovaná formou bezhotovostného platobného styku. Splatnosť faktúry je 14 dní odo dňa jej doručenia objednávateľovi.

3.6 Zhotoviteľovi budú uhradené iba skutočne realizované a objednávateľom potvrdené služby. Objednávateľ neposkytne zálohovú platbu.

3.7 Faktúra musí obsahovať všetky náležitosti daňového dokladu podľa všeobecne platných právnych predpisov. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začína plynúť dňom doručenia opravenej faktúry objednávateľovi.

**IV.**

## DOBA A SPȎSOB PLNENIA

4.1 Zmluva je uzatvorená na dobu určitú, od **1.1.2019 do 31.12.2019**.

4.2 Zhotoviteľ sa zaväzuje poskytovať služby súvisiace s tlačením a dodaním propagačných materiálov v rozsahu a termíne uvedenom v samostatných čiastkových objednávkach vystavených objednávateľom.

4.3 Objednávateľ sa zaväzuje doručiť zhotoviteľovi čiastkovú objednávku s grafickými návrhmi v elektronickej podobe najneskôr 5 pracovných dní pred požadovaným termínom dodania propagačných materiálov. Zhotoviteľ sa zaväzuje do 24 hodín od prijatia objednávky potvrdiť jej akceptáciu.

4.4 Každá čiastková objednávka musí obsahovať špecifikáciu propagačného materiálu podľa prílohy č.1 tejto zmluvy, množstvo a požadovaný termín dodania.

4.5 Miestom určenia každého čiastkového plnenia sú sídla objednávateľa:

 4.5.1 Správa kultúrnych a športových zariadení mesta Trnava, Hlavná 17, Trnava

 4.5.2 Kino Hviezda, Paulínska 1, Trnava

## V.

##  ZMLUVNÉ POKUTY

5.1 Zhotoviteľ je povinný dodať predmet plnenia riadne a včas podľa požiadaviek objednávateľa uvedených v čiastkovej objednávke.

5.2 V prípade neposkytnutia služieb včas a v dohodnutom rozsahu má objednávateľ nárok na zmluvnú pokutu vo výške 0,5% za každý začatý deň omeškania.

5.3 Pri omeškaní objednávateľa s úhradou faktúry v lehote jej splatnosti má poskytovateľ nárok na úrok s omeškania v výške 0,5% fakturovanej sumy za každý deň omeškania.

# VI.

**PLATNOSŤ A  ZÁNIK ZMLUVY**

6.1 Zmluva je uzatvorená na dobu určitú podľa bodu 4.1, čl. 4. azaniká uplynutím doby na ktorú bola uzatvorená, alebo vyčerpaním finančného limitu 14.999 eur, slovom štrnásťtisícdeväťstodeväťdesiatdeväť eur bez DPH, podľa toho, ktorá zo skutočností nastane skôr.

6.2 Zmluvu možno ukončiť písomnou dohodou oboch strán.

6.3 V prípade podstatného porušenia zmluvy má ktorákoľvek zo strán právo od zmluvy odstúpiť.

6.4 Odstúpenie nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej strane.

6.5 Za podstatné porušenie zmluvy sa považujú nasledujúce skutočnosti:

 - nedodržanie špecifikácie, kvality alebo termínu dodania pri troch za sebou idúcich čiastkových plneniach,

 - neuhradenie troch po sebe nasledujúcich faktúr.

6.6 Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

## VII.

##  ZÁVEREČNÉ USTANOVENIA

7.1 Zmluva nadobúda platnosť dňom podpisu obidvoma zmluvnými stranami.

7.2 Táto zmluva nadobúda účinnosť dňom nasledujúcim po zverejnení na webovom sídle objednávateľa.

7.3 Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

7.4 V ostatných otázkach neupravených touto zmluvou platia ustanovenia Obchodného zákonníka a ostatné všeobecne záväzné predpisy.

7.5 Zmluva je vyhotovená v 4 rovnopisoch, z ktorých po dva obdrží každá zo zmluvných strán.

7.6 Zmluva bola zverejnená dňa .......................... na webovom sídle objednávateľa.

 7.7 Zmluvné strany pre účely tejto zmluvy určujú kontaktné osoby zodpovedné za plnenie

 predmetu zákazky a odbornú komunikáciu v súvislosti s touto zmluvou takto:

 7.7.1 - za objednávateľa:

 Úsek kultúry:

* Mgr. Peter Cagala, peter.cagala@skasz.trnava.sk
* Mgr. Terézia Krupčíková, terezia.krupcikova@skasz.trnava.sk
* Mgr. Ján Novák, jan.novak@skasz.trnava.sk
* Mgr. Juraj Adam, juraj.adam@skasz.trnava.sk

 tel. č.: 033/3236443, 438

 fax č.: 033/5936241

 Kino Hviezda, MsA:

* Martin Háden, kino.hviezda@privatnet.sk

 tel. č.: 033/3236444

 7.7.2 – za poskytovateľa:

 .....................................................................

 .....................................................................

V Trnave, dňa .................... V ..................., dňa .........................

........................................................ ........................................................

 objednávateľ poskytovateľ